Diari Oficial de la Generalitat Valenciana


Sumari del DOGV 6738, del 21-03-2012 (2012/2206)

Notificació de la sentència dictada en el judici verbal número 999/2008.
------------------------------------------------------------------------

### Dades del document

Número de DOGV
:   6738

Data del DOGV
:   21-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2206


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el judici verbal número 999/2008. [2012/2206]  
Judici verbal 000999/2008  
Part demandant: Comunitat de Propietaris Molino Blanco 2.  
Part demandada: James Kevin Somers.  
Sobre: verbals de propietat horitzontal.   
En el judici a què es fa referència s'ha dictat la resolució que té l'encapçalament i la part dispositiva següents:   
«Sentència número 148/2009   
En les actuacions de judici verbal, seguides en aquest Jutjat i registrades amb el número 999/2008, a instàncies de la comunitat de propietaris Molino Blanco 2, situada a la urbanització residencial Molino Blanco 2, Orihuela-Costa que actua, per la procuradora senyora Sánchez Reyes, defensada per José M. Díaz Iborra, contra James Kevin Somers, en situació processal de rebel·lia, sobre acció personal de reclamació d'una quantitat.  
Dispositiva  
Que estime la demanda interposada per la procuradora la senyora Sánchez Reyes, en nom i representació de la comunitat de propietaris Molino Blanco 2, sita en la urbanització residencial Molino Blanco 2, Orihuela-Costa, contra James Kevin Somers, en situació processal de rebel·lia, condemne la demandada a pagar, a l'actora, la quantitat de 1.510,76 euros, més l'interés legal dels diners d'aquesta quantitat des del 31 de juliol de 2008 fins a la data de notificació d'aquesta sentència, més, sobre el total que resulte de l'anterior, el mateix interés incrementat en dos punts des de la notificació d'aquesta sentència fins a la seua execució total; així com les costes causades en aquest procediment.  
  
Contra aquesta resolució es pot interposar un recurs d'apel·lació que resoldrà la Secció de l'Audiència Provincial d'Alacant, amb seu a Elx, si es prepara de conformitat amb el que estableix l'article 457 de la Llei d'Enjudiciament Civil, dins del termini de cinc dies comptador des de l'endemà de la notificació. D'acord amb l'article 449.4 de la Llei d'Enjudiciament Civil, no s'admetrà, a la demandada, el recurs d'apel·lació si, quan el prepara, no acredita que ha pagat o consignat la quantitat líquida a què fa referència la sentència condemnatòria.   
Aquesta és la meua sentència, de què s'expedirà una testimoniança perquè s'unisca a les actuacions, que pronuncie, mane i firme».  
Atés que es desconeix el domicili o la residència actuals de la part demandada James Kevin Somers, l'últim domicili del qual va ser a la urbanització residencial Molino Blanco 2, bloc 16, habitatge número 16i, platja Flamenca, Orihuela-Costa, mitjançant la resolució de hui dictada, el/la secretari/a judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat.   
  
  
Orihuela, 28 de novembre de 2011.- La secretària judicial: Rosa Ana Cascales Hidalgo.